- Sepsi – FC Voluntari 4-0
- Covăsnenii rămân în cursa pentru play-off
Sepsi – FC Voluntari 4-0, într-un meci din etapa a 29-a, penultima a sezonului regular al Ligii 1. Golurile au fost marcate de Ştefănescu '11 (penalty), '61, Varga '52 şi Matei '58.
Sepsi ocupă locul şapte în clasament, cu 40 de puncte, cu unul mai puţin decât echipa de pe locul 6, Universitatea Cluj. FC Voluntari este pe 14, cu 27 de puncte.
Sepsi – FC Voluntari 4-0. Covăsnenii rămân în cursa pentru play-off
Sepsi: D. Moldovan – Oteliţă (Oroian '72), Ciobotariu, Kecskes, Fl. Ştefan – Kallaku (Popşa '82), N. Păun – Ştefănescu, C. Matei (Aganovic '72), K. Varga (R. Varga '72) – Safranko (Rondon '82). Antrenor: Bernd Storck.
FC Voluntari: J. Fernandez – Ricardinho, Turda, Matricardi, Carnat – Droppa (Cascini '66), Crepulja (Răduţ '46) – Boboc, R. Popescu (D. Andrei '46), Dumiter (Ciobanu '46) – Nemec (Florea '72). Antrenor: Nicolae Dică.
Cartonaş galben: Matei '70
Arbitri: Marcel Bîrsan – Ovidiu Artene, Vladimir Urzică – Alina Peşu
Camera VAR: Vladimir Urzică, Sebastian Colţescu
Observatori: Adrian Comănescu, Ion Marin
Ce spunea antrenorul covăsnenilor, Bernd Storck, înainte de meciul cu Voluntari
"Trebuie să luăm meci cu meci și să câștigăm partida de pe teren propriu cu Voluntari. Să vedem ce vor face și adversarii. Nu suntem noi singura echipă care se bate pentru play-off. Trebuie să continuăm în același fel, trebuie să ne concentrăm pentru meciul de acasă. Putem să câștigăm acel meci dacă vom juca precum am făcut-o în celelalte partide de pe teren propriu", declara antrenorul lui Sepsi, Bernd Storck, înaintea meciului cu Voluntari.
"Sepsi e o echipă care luptă pentru play-off, trebuie să mergem să jucăm, să avem curaj și personalitate. Asta vreau de la jucătorii mei. Vreau să intrăm pe teren și să avem personalitate! Ne putem bate cu orice echipă, cred în continuare în jucători. Sper să ne îndeplinim obiectivele. Nu va fi ușor. Dar așteptăm prima victorie și după vom avea mai mult încredere. Facem jocuri bune, dar din păcate nu luăm puncte. Cu UTA, Universitatea Craiova și cu FCSB nu meritam să pierdem", declara antrenorul ilfovenilor, Nicolae Dică, înainte de meciul cu Sepsi.
FC Botoşani – Sepsi 1-2, după un meci "nebun", în care Eduard Florescu a ratat un penalty şi s-a "răzbunat" pe banca de rezerve!
Au marcat Păun '24 şi Debeljuh '31 pentru Sepsi, respectiv Lopez '78 pentru FC Botoşani. Gazdele au ratat un penalty în minutul 65, prin Florescu. În minutul 90+8, de la Sepsi a fost eliminat Dumitrescu.
FC Botoşani: Kukic – Benzar, Sadiku (E. Lopez '46), A. Miron, Celea – E. David, Dican (Mouaddib '46), I. Filip – Florescu (Şeroni '76), Margiotta, Mitrov (Ofosu '76). Antrenor: Bogdan Andone.
Sepsi: D. Moldovan – Oteliţă, Ninaj, D. Ciobotariu, Dumitrescu – N. Păun – K. Varga (Kecskes '69), C. Matei (Safranko '90+4), Ştefănescu, Kallaku (Aganovic '66) – Debeljuh. Antrenor: Bernd Storck.
Cartonaşe galbene: Mitrov '45+1, Miron '68, Şeroni '90+7, Benzar '90+8 / Dumitrescu '64, '90+8, Ninaj '77, Aganovic '90
Cartonaş roşu: Dumitrescu '90+8
Arbitri: Andrei Antonie – Valentin Avram, Andrei Constantinescu – Bogdan Dumitrache
Arbitri VAR: Horia Gabriel Mladinovici, Marius Omuţ
Eduard Florescu, criză de nervi după ce a fost schimbat! A înjurat şi a lovit geamul de plexiglas de la banca de rezerve!
Eduard Florescu a avut o criză de nervi după ce a fost schimbat. El a părăsit terenul în minutul 76, fiind înlocuit cu Alin Şeroni.
Eduard Florescu a ratat un penalty în minutul 65 al partidei cu Sepsi. Chiar dacă Bogdan Andone a încercat să îl încurajeze după ce l-a înlocuit, Eduard Florescu a fost de nestăpânit.
După ce a dat mâna cu antrenorul Bogdan Andone, Florescu a început să înjure şi a lovit cu pumnul geamul de plexiglas de la banca de rezerve.
Anterior, el a fost, la rândul lui, înjurat de fanii lui FC Botoşani.
Florescu este cel mai prolific jucător al lui FC Botoşani în acest sezon, dar astăzi a prins o zi teribil de slabă. El s-a "răzbunat" pe banca de rezerve în urma evoluţiei foarte slabe de astăzi.